b'\n_START_ARTICLE_\nElektronska vrzel\n_START_PARAGRAPH_\nElektronska vrzel (tudi elektronska luknja ali samo vrzel) je pozitivno nabit kvazidelec (obi\xc4\x8dajno v valen\xc4\x8dnem pasu polprevodnika) na mestu, kjer manjka elektron. Pojem elektronske vrzeli se uporablja v fiziki, kemiji in elektrotehniki. Elektronska vrzel se razlikuje od pozitrona, ki je podoben elektronu in ga pri\xc5\xa1tevamo med delce antimatarije.\n_START_SECTION_\nElektronska vrzel v fiziki trdne snovi\n_START_PARAGRAPH_\nElektronska vrzel nastane tam, kjer bi moral biti elektron, pa ga ni. Zaradi tega pogosto govorimo o paru elektron-vrzel._NEWLINE_Najla\xc5\xbeje je razumljiv pojem vrzeli v polprevodni\xc5\xa1kih snoveh. Elektroni se obi\xc4\x8dajno nahajajo v valen\xc4\x8dnem pasu, kadar pa elektron presko\xc4\x8di v prevodni pas, nastane na mestu, kjer je prej bil elektron, prazno mesto, ki ga lahko obravamo kot kvazidelec s pozitivnim nabojem, ki je enak naboju elektrona. Ta delec imenujemo elektronska vrzel._NEWLINE_V ve\xc4\x8dini polprevodnikov je efektivna masa vrzeli ve\xc4\x8dja od mase elektrona. To je posledica manj\xc5\xa1e gibljivosti vrzeli pod vplivom elektri\xc4\x8dnega polja.'